text: نئی دہلی۔26اپریل۔صحت وکنبہ بہبود کے وزیر جناب جے پی نڈا نے پانی میں پیدا ہونے والے جراثیم کے نتیجے میں پیدا ہونے والی بیماریوں مثلاً کالا آزار، ڈینگو، ملیریا اور چکن گنیا وغیرہ کے سلسلے میں روک تھام کے لئے وزارت کی تیاری کا جائزہ لینے کی غرض سے ایک اعلیٰ سطحی میٹنگ کا اہتمام کیا۔ میٹنگ کے دوران جناب نڈا نے افسران کو حکم دیا کہ وہ بڑے پیمانے پر بیداری پھیلانے کیلئے آئی ای سی مہمات کاآغاز کریں اور ان مہمات کا مقصد سیزن کے شروع ہونے سے پہلے ہی پانی سے پیدا ہونے والی بیماریوں کے تئیں عوام کو بیدار اور خبردار کرنا ہونا چاہے۔